Իվան Պետրով

Իվան Իվանովիչ Պետրով (իսկական ազգանունը՝ Կրաուզե, ), ռուս սովետական երգիչ (բաս)։ ԽՍՀՄ ժողովրդական արտիստ (1959 թ.)։

1938-1941 թվականներին սովորել է Մոսկվայի Գլազունովի անվան երաժշտական ուսումնարանում, միաժամանակ հանդես եկել Մոսկվայի ֆիլհարմոնիայի համերգասրահներում և Ի․ Ս․ Կոզլովսկու ղեկավարած օպերային անսամբլի ներկայացումներում։ 1943-1970 թվականներին եղել է Մեծ թատրոնի մենակատար։ Դերերգերից են՝ Բորիս Գոդունով (Մուսորգսկու «Բորիս Գոդունով»), Կոչուբեյ (Չայկովսկու «Մազեպա», ՍՍՀՄ պետական մրցանակ, 1950 թ.), Դոսիֆեյ (Մուսորգսկու «Խովանշչինա», ՍՍՀՄ պետական մրցանակ, 1951 թ.), Մեֆիստոֆել (Գունոյի «Ֆաուստ»)։ Փարիզի «Գրանդ-օպերա» թատրոնի պատվավոր անդամ է։ Հյուրախաղերով եղել է արտասահմանում։

Պարգևատրվել է Լենինի շքանշանով։

Ծանոթագրություններ 

Ռուս երգիչներ
Բասեր
ԽՍՀՄ ժողովրդական արտիստներ
Մոսկվա քաղաքում մահացածներ
20-րդ դարի դերասաններ
Կունցևոյի գերեզմանատանը թաղվածներ
20-րդ դարի օպերային երգիչներ
Խորհրդային օպերային երգիչներ և երգչուհիներ
Խորհրդային հուշագիրներ